**Skørping den 6. februar 2020**

**Udbudsmateriale for rådgivningsforløb**

**Vi har valgt at fremsende udbudsmaterialet som Word, således at der er mulighed for at skrive direkte i dokumentet, og der er selvfølgelig plads til at foreslå enkelte justeringer til ovennævnte.**

Tilbud ønskes indenfor 3 dage, ved angivelse af antal timer og samlet pris + moms.

**Virksomhedsinfo:**

Virksomheden blev etableret tilbage i 1959.

Virksomheden beskæftiger sig med alle former for el arbejde, indenfor følgende områder:

* Hvidevare service
* Reparations/renoverings opgaver af enhver art
* Belysningsanlæg
* Ombygninger
* Nybyggeri
* Industri installationer
* Landbrugs installationer
* EDB installationer
* Kameraovervågning
* Tyverialarmer
* Ventilationsanlæg
* ABA/ABVA/ABDL anlæg
* Kranservice
* PLC-styring

Der er udover de to indehavere 5 montører, 2 lærlinge og en deltids bogholder.

Virksomheden har med sin mangeårige lokale forankring i området en overvægt af private kunder. Der er mange kunder indenfor landbrug og færre kunder i øvrige erhvervsvirksomheder.

Med hensyn til konkurrence i markedet er der er en større konkurrent i området.

Virksomheden adskiller sig fra deres konkurrenter med ikke at gå på kompromis med kvaliteten af det arbejde der udføres. Der deltages ikke i licitationer, da man ikke ønsker at konkurrere på pris, men på kvaliteten af det udførte arbejde. Der arbejdes som underleverandør hos andre virksomheder indenfor byggebranchen, som arbejder i det samme værdisæt.

Strategien med at virksomheden vil stå inde for den leverede kvalitet, har vist sig at være den rigtige, da virksomheden har en stor ordrebeholdning, hvor udfordringen er, at kapaciteten i virksomheden er for lille – der mangler dygtige medarbejdere.

Virksomheden oplever at det er svært at tiltrække dygtige medarbejdere, hvilket ses som den største udfordring i en øget vækst.

**Forventninger til indhold i forløbet:**

Der forventes en gennemgang og analyse af, hvilke muligheder og indsatsområder der skal til for at virksomheden fremstår, som et attraktivt sted at være som medarbejder.

Hvordan finder vi de bedste medarbejdere og hvilke krav kan vi stille til dem og ikke mindst, hvad forventer de af virksomheden som arbejdsplads?

En analyse og vurdering af begge ejeres kompetencer og hvad vil de helst hver især arbejde med i forhold til deres nuværende ansvars og rollefordeling. Hvordan kan deres arbejdsdag struktureres, så begge får det fornødne overblik og overskud. Hvordan skal virksomheden organiseres?

Der forventes metoder og værktøjer som kan medvirke til planlægning og opstart og opfølgning på opgaver.

Evaluering af den nuværende forretningsplan og det forretningsmæssige grundlag. Udarbejdelse af revideret forretningsplan.

Der ønskes udarbejdet rammer for etablering af en bestyrelse, herunder hvilke opgaver en bestyrelse skal arbejde med. Hvordan afholdes bestyrelsesmøder?

Der forventes en løbende sparring under hele projektforløbet. Projektet forventes at vare ca. 10 måneder.

**Målsætninger som følge af rådgivningsforløbet:**

* Organisation er tilrettet – roller og ansvar er defineret for ejerne
* Virksomheden er på vej til at blive en attraktiv arbejdsplads for både nuværende og nye medarbejdere.
* Virksomhedens forretningsgrundlag er evalueret og tilpasset med nye forretningsområder.
* Den daglige drift, planlægning og opstart af opgaver er optimeret.
* Der er defineret en struktur, så der er løbende opfølgning på mål, nøgletal og indtjening.
* Der er defineret nye væksttiltag og udarbejdet en vækstplan.
* Der er udarbejdet et samlet grundlag for en øget vækst og en indtjening på 10 % af omsætning.

**Indhold i rådgivningsforløbet**

|  |  |  |
| --- | --- | --- |
| **Delbeskrivelse****Analyse og afklaring (optimering daglig drift)*** Samtaler med alle ansatte i Virksomheden for indsamling af baggrundsviden - data – forslag – muligheder.
* Samling og analysering af samtaler.
* Gennemsyn af nuværende planer, udviklingstiltag og andet informativt materiale.
* Analysering af økonomi med henblik på at definere optimeringsmuligheder.
* Udarbejde løsningsforslag med baggrund i analysearbejdet
 | **Ekstern kons. Timer**  | **Pris kr.** |
| **Samlet for ovenstående** |  |  |
| **Organisation – Medarbejdere.*** Afklaring af roller og ansvar for ejerne.
* Evaluering af nuværende organisationsopbygning.
* Udarbejde struktur som giver overblik i dagligdagen.
* Analyse af årsager til manglende evne til tiltrækning og fastholdelse af medarbejdere.
* Udarbejde løsningsforslag med baggrund i analysearbejdet.
 |  |  |
| **Samlet for ovenstående** |  |  |
| **Struktur – opfølgning – værktøjer.*** Udarbejde metoder og værktøjer som kan medvirke til optimal planlægning og opstart af opgaver.
* Metode(er)/værktøjer til struktureret opfølgning på mål, koordinering, møder og information.
* Opfølgning på økonomiske resultater budget – budgetopfølgning – efterkalkulationer med videre.

Udarbejdelse af relevante mål og nøgletal for virksomheden |  |  |
| **Samlet for ovenstående** |  |  |
| **Forretningsudvikling.*** Udarbejdelse af swot analyse. Hvad er styrkerne – svagheder – muligheder – trusler?
* Hvilke kunder vil vi gerne have – hvad skal der til?
* Udarbejdelse kort forretningsplan, med konkretisering af vækstområder.
 |  |  |
| **Samlet for ovenstående** |  |  |
| **Bestyrelse*** Rådgivning og sparring med hensyn til etablering af bestyrelse.
* Udarbejdelse af rammer for bestyrelsesarbejdet. Hvilke opgaver?

Hvordan afholdes bestyrelsesmøder? |  |  |
| **Samlet for ovenstående** |  |  |
| **Udarbejdelse af vækstplan*** De konkrete tiltag og indsatsområder indarbejdes i en vækstplan.
	+ Mål (hvad er det der skal nås)
	+ Indsats (hvad skal der til for at nå målet)
	+ Tid (hvornår skal det sættes i gang og hvornår skal det være færdigt)
	+ Ansvar (hvem har ansvaret for opgaven)
 |  |  |
| **Samlet for ovenstående** |  |  |
| **Samlet for rådgivningsforløb** |  |  |

Tilbud ønskes mandag d 17.02.20 - venligst send tilbud til bbr@ehnj.dk